তারাবীহ

***তারাবীহ*** এর (;  'তারবীহাতুন', ) আভিধানিক অর্থ বসা বিশ্রাম করা বা আরাম করা এবং এটি আরবি  শব্দমূল থেকে আগত। তারাবীহ বা **কিয়ামুল লাইল** হলো রাতের একটি বিশেষ সুন্নত নামাজ যেটি মুসলিমগণ রমজান মাসব্যপী প্রতি রাতে এশার ফরজ নামাজের পর সুদীর্ঘ তিলাওয়াত সহকারে পড়ে থাকেন।

তারাবীহ সালাত জোড়া জোড়া রাকাত করে যেকোনো জোড় সংখ্যক রাকআত পড়া হয়। তারাবীহ সালাতের পর বিতর সালাত পড়া হয়। তারাবীহর নামাজের রাকআত নির্দিষ্ট করা হয়নি। হানাফী, শাফেয়ী, মালিকি এবং হাম্বলি ফিকহের অনুসারীগণ ২০ রাকাত তারাবীহ পড়েন। আহলে হাদীস এবং সালাফীরা ৮ রাকাত তারাবীহ পড়ে থাকেন। আলেমের মতে, সহীহ হাদীসের মতানুসারে, নবী (সা:) রমজানে ও অন্য মাসে নিজে বিতরসহ ১১/১৩ (৪+৪+৩) রাকাতের বেশি কিয়ামুল লাইল তথা তারাবীহ পড়তেন না, অন্যদের ২ রাকাত করে বিতর সহ ১১/১৩ রাকাতের কম বা বেশি পড়তে নিষেধ করতেন না, একবার রমজানে তার পেছনে সাহাবীদের কিয়ামুল লাইলে জামাত পড়ার প্রবণতা থাকলেও তিনি উক্ত জামাতে টানা দুদিনের পর আল্লাহ কর্তৃক ফরজ হওয়ার আশঙ্কা থেকে তৃতীয় দিন ইচ্ছাকৃতভাবে অংশ নেন নি, এবং আরেক হাদীসে বলেন, ইমামের সাথে শেষপর্যন্ত কিয়ামুল লাইল পড়া সারারাত নামাজ পড়ার সওয়াবের সমান, অর্থাৎ এই সুন্নাহগুলো থেকে আলেমগণ বলেন যে, এটি যার যার ইচ্ছা ও সামর্থ অনুযায়ী বাধ্যতাবিহীনভাবে মাসলাহাত অনুযায়ী আমলযোগ্য।

## নাম
* 
* 
* 
* 
* 
* 
*  *তরাবীহ*
* ইন্দোনেশীয়, মালয়: *salat tarawih*, *solat tarawih*
* 
* 
*কুর্দি: نوێژی تەڕاویح, ন্বেজি তারাউইখ
* *তারাউই নামাজ*
*  দ তারাওয়েহ লামুঞ্জ
*  নামায তারাভিহ
* 
* 
*  *তারোভেহ*
* 
*  *নমাজ তরাবীহ*
* 

## দৃষ্টিপাত
তারাবিহ নামাজ প্রথম চাঁদ দেখা সন্ধ্যা (রমজানের শুরু) থেকে শুরু হয়ে দ্বিতীয় চাঁদ দেখা সন্ধ্যা (রমজানের শেষ দিন) পর্যন্ত চলে। এই নামাজটি ইসলামি বর্ষপঞ্জির রমজান মাসে ইমামের পেছনে জামাতের সঙ্গে পড়া হয় এশার পরে (এবং বিতরের আগে, যা অন্য এগারো মাসে যেভাবে করা হয় তার বিপরীতে এক বা তিন রাকাতে উচ্চস্বরে)।

তারাবিহর নামাজ জোড়ায় জোড়ায় আদায় করা হয়। সুন্নি ইসলামের হানাফি, মালিকি, শাফি' এবং হাম্বলি মাযহাবের মতে, রাকাতের আদর্শ সংখ্যা বিশটি এবং মুওয়াত্তা' ইমাম মালিকের বর্ণনায় উল্লেখ করা হয়েছে যে, *"উমরের যুগে লোকেরা ২০ রাকাত আদায় করতো"।* কিন্তু উক্ত বর্ণনার পূর্বে মুওয়াত্তা'তে স্পষ্টভাবে উল্লেখ করা হয়েছে যে, উমর যখন উবাই ইবনে কাব এবং তামিম আল-দারীকে তারাবীহের ইমামতি করার দায়িত্ব অর্পণ করেন, তখন তিনি তাঁদেরকে ১১ রাকাত (তারাবীহের ৮টি এবং বিতরের ৩টি) পড়ার নির্দেশ দেন। সুন্নি মুসলমানরা বিশ্বাস করে যে তারাবীহতে প্রতি রাতে কমপক্ষে একটি পারা পাঠ করে রমজানের অন্যতম ধর্মীয় অনুষ্ঠান হিসেবে খতম ("কুরআনের সম্পূর্ণ তেলাওয়াত") দেওয়া প্রথাগত।

তারাবীহ নামাজ সুন্নত। যাইহোক, এটি বিশ্বাস করা হয় যে যাঁরা তারাবীহর নামাজ আদায় করেন তাঁদের জন্য পুরস্কারটি মহান, কারণ এটি নবি মুহাম্মাদের সুন্নাহ, একাধিক সহীহ হাদিসে বর্ণিত হয়েছে।

মুহাম্মাদ বলেছেন, "যে ব্যক্তি ইমামের সঙ্গে (তারাবীহর নামাজ) শেষ না হওয়া পর্যন্ত দাঁড়ায়, এটি সারা রাত নামাজে কাটানোর সমতুল্য।" এই হাদীসটি ইমাম আহমাদ কর্তৃক প্রমাণিত।

মূলত তারাবির মূল বিষয় লম্বা কিয়ামে সালাত আদায় করা অর্থাৎ দীর্ঘক্ষণ দাড়িয়ে আদায় করা। রাসুল (সাঃ) এর ৮ রাকাত শেষ করতে প্রায় ফজর হয়ে যেত। বর্তমানে ভারতীয় উপমহাদেশে এই সালাতের রাকাত সংখ্যা নিয়ে প্রচুর বিরোধ দেখা যায় এমনকি এটা নিয়ে বিভিন্ন দলে উপদলেও মানুষ বিভক্ত হয়ে যায় এবং কোথাও বা বিবাদে লিপ্ত হতে দেখা যায়। মূল বিষয় হচ্ছে, ইমামের সাথে শুরু থেকে শেষ পর্যন্ত কিয়াম করা তা ৮ রাকাত হোক বা ২০ রাকাত হোক। রাকাতের সংখ্যা নিয়ে বিভেদ সৃষ্টির কোন অবকাশ নেই কেননা রাসুল (সাঃ) রাকাতের সংখ্যা নির্দিষ্ট করে দেন নি, বরং তা উন্মুক্ত। যদি একাকি ঘরে আদায় করা হয়, তো ২ রাকাত ২ রাকাত করে যত রাকাত খুশি আদায় করা যায়, আর শেষ করতে চাইলে ১ রাকাত বিতর আদায় করে নেওয়া যায় (বিতর ১, ৩, ৫ বা ৭, ৯ রাকাত দিয়ে আদায় করা যায়)। তবে ভারতীয় উপমহাদেশে দ্রুতবেগে কিরাত করে যেভাবে তারাবী আদায় করা হয় তা আলেমদের মতে কোন ভাবেই সমর্থনযোগ্য নয় এবং সুন্নাতের বিপরীত। সূরা কিরআত স্বাভাবিক গতিতে হতে হবে, ১ ঘণ্টায় ২০ রাকাত আদায় করা থেকে ১ ঘণ্টায় ৮ রাকাত উত্তম তেমনি ১ ঘণ্টায় ৮ রাকাত থেকে দেড় ঘণ্টার ২০ রাকাত উত্তম। মূল বিষয় কত সময় এবং কত সুন্দর ভাবে এই সালাত আদায় করা হচ্ছে এটাই মুখ্য, রাকাতের সংখ্যা মুখ্য নয়।

## প্রেক্ষাপট
তারাবীহ নামাজকে *কিয়াম আল-লাইল মিন রামাদান* ("রমজানের রাতে দাঁড়ানো") এবং *কিয়াম আল-রামাদান* ("রমজানে দাঁড়ানো") হিসাবে হাদিসে উল্লেখ করা হয়েছে। কিছু সুন্নি মুসলিম তারাবীহ নামাজকে (*[[সুন্নত নামাজ|সুন্নত আল-মু'আক্কাদাহ]]*) বলে মনে করেন। অন্যান্য সুন্নি মুসলিমরা বিশ্বাস করে যে তারাবীহ হলো একটি ঐচ্ছিক (*[[নফল নামাজ|নফল]]*) নামাজ যা বাড়িতে পড়া যেতে পারে। এই হাদিস অনুসারে মুহাম্মাদ প্রাথমিকভাবে ও সংক্ষিপ্তভাবে রমজান মাসে জামাতে তারাবীহের নামাজ আদায় করতেন, কিন্তু বাধ্যতামূলক (ফরজ) হওয়ার উদ্বেগ থেকে এই নিয়মটি বন্ধ করে দেন, তবুও তিনি কখনোই জামাতে তারাবীহ পড়তে নিষেধ করেননি। উমর যখন খলিফা হয়েছিলেন, তখন তিনি জামাতে তারাবীহ নামাজ পুনঃপ্রতিষ্ঠা করেন।

শিয়া মুসলিমরা তারাবীহকে "উদ্ভাবন" (*[[বিদআত|বিদ‘আত]]*) হিসাবে বিবেচনা করে এবং দাবি করে যে উমর ইবন আল-খাত্তাব তার নিজের কথা অনুসারে মুহাম্মাদের মৃত্যুর পর এটি পুনঃপ্রবর্তন করেন।

একটি শিয়া হাদিস নিয়ে অবশ্য দাবি করা হয়েছে যে সুন্নিদের তারাবীহ নামাজ প্রমাণিত:

মুহাম্মাদ আল-বুখারী *[[সহীহ আল-বুখারী]]*তে তারাবীহ নামাজ সম্পর্কে বর্ণনা করেছেন:

এর পরিবর্তে ইসনা আশারিয়ারা তাহাজ্জুদ নামাজকে *সালাত আল-লাইল* ("রাতের প্রার্থনা") হিসেবে বিশ্বাস করে, এবং সারা বছর, বিশেষ করে রমজানের রাতে পড়ার পরামর্শ প্রদান করে।

## গুরুত্ব
এই নামাজের গুরুত্ব সম্পর্কে হাদিসে এসেছে,

## তারাবীহের রাকাত সংখ্যা

তারাবিহের রাকাত সংখ্যা নিয়ে ব্যাপক মতভেদ বিদ্যমান আছে।

### ৮ রাকাত
সালাফি ও আহলুল হাদিসদের মধ্যে ৮ রাকাত তারাবীহের প্রচলন দেখা যায়। তারা আট রাকআত তারাবিহ আদায়ের পক্ষে নিম্নোক্ত হাদিস পেশ করেন:

তবে অনেকের মতে হাদিসটি তাহাজ্জুদ সম্পর্কিত। তবে সালাফিদের ভাষ্যমতে এ মতটি সঠিক নয়। তাদের মতে হাদিসটি ইমাম বুখারি এনেছেন "তারাবীহের সালাত অধ্যায়ে", বিভিন্ন প্রকাশনীর সকল বুখারিতেই অধ্যায়ের নাম উপস্থিত থাকলেও,ভারতীয় (দেওবন্দি) ছাপা বুখারিতে তা নেই, আরব বিশ্বের সকল বুখারিতে তা বিদ্যমান এবং বুখারির বিভিন্ন ব্যাখ্যা গ্রন্থেও অধ্যায়ের নামটি রয়েছে (যেমন: ফাতহুল বারী)।
তবে তাদের এ দাবি যৌক্তিক নয়। কেননা রমজানে যদি তারাবির ক্ষেত্রে এই হাদিসের আলোকে দলিল দেওয়া হয়, তাহলে তাহাজ্জুদ অস্বীকার করা হবে।

### ২০ রাকাত
হানাফি মাযহাবে ২০ রাকাত তারাবীহের প্রচলন আছে। তাদের মতে ইসলমের দ্বিতীয় খলিফা উমর ইবনুল খাত্তাব (র.) তারাবীহ নামাজ ২০ রাকাত চালু করেন। তাদের দলিল হল:

আর রাসূলুল্লাহ সাল্লাল্লাহু আলাইহি ওয়াসাল্লাম বলেছেন, 

সে জন্য হানাফীরা তারাবীহ নামাজ ২০ রাকাত পড়াকে সুন্নাহ মনে করে।কারন এটা খুলাফায়ে রাশিদ্বীনের দ্বিতীয় খলিফা উমর ইবনুল খাত্তাব (র.) চালু করেছেন।

রমজান মাসে রাতের নামায সম্পর্কে ইমাম তিরমিযী (রহ) বলেন:

### ৩৬/৩৯ রাকাত
মালেকী মাজহাবের তারাবীহ ৩৬ বা ৩৯ রাকাত নয়; বরং মুল তারাবীহ ২০ রাকাতই ৷ তখনকার চার মাযহাব সহ সব উলামাগন ২০ রাকাত তারাবীহ পড়তেন ৷ ইমাম বুখারীও ২০ রাকাতের প্রবক্তা ৷ এমনকি সালাফীদের ইমাম শায়খুল ইসলাম ইবনে তাইমিয়া রঃ বিশ রাকাত তারাবীহ পড়তেন ৷  মালেকি মাজহাবে ৩৬/৩৯ রাকাত আসলো কিভাবে?

ইমাম মালেক রঃ ছিলেন মদিনায় বসবাস কারী ৷ মদিনার হেরেমে ২০ রাকাত নামাজ হতো ৷ তারা দেখলেন যে মক্কাবাসী ২০ রাকাত তারাবী পড়েও আলাদা একটি ইবাদত করতেন ৷ সেটা হলো প্রতি চার রাকাত পরপর তারা কাবা শরীফ তাওয়াফ করতেন ৷ মদিনাবাসিগনের ভাবনা হচ্ছে মক্কাবাসীরা আমাদের থেকে ইবাদতে অগ্রগামী ৷ তাই তারা মক্কীদের সাথে সমতা রক্ষার জন্য  প্রতি চার রাকাত পর পর নিজেরা এককভাবে চার রাকাত করে নামাজ 
আদায় করে নিতেন ৷ তাতে তারাবীহ হত বিশ আর নিজেদের নফলগুলো ১৬ রাকাত হতো ৷ শেষ চার রাকাত পর বিতর পড়তেন ৷ তাহলে টোটাল দাড়ালো 20+16+3=39 রাকাত ৷ ইমাম মালেক রঃ মদিনার লোক হবার সুবাদে তিনিও ৩৯ রাকাত পড়তেন ৷ এজন্যই বলা হয় মালেকি মাজহাবে তারাবী ৩৯ রাকাত বিতর বাদ দিলে ৩৬ রাকত হয় ৷

## প্রকারভেদ
বাংলাদেশসহ বিশ্বের অধিকাংশ দেশে তারাবীহর নামাজের দুটি পদ্ধতি প্রচলিত। একটি খতম তারাবীহ আর অন্যটি সূরা তারাবীহ। খতম তারাবীহর ক্ষেত্রে সম্পূর্ণ কুরআন পাঠ করা হয়।

খতম তারাবীহর জন্য কুরআনের হাফিযগণ ইমামতি করেন। 
সূরা তারাবীহর জন্য যেকোন সূরা বা আয়াত পাঠের মাধ্যমে সূরা তারাবীহ আদায় করা হয়।

## অন্যান্য
৩ জানুয়ারি ২০০০ সালে মালয়েশিয়ার প্রধানমন্ত্রী মাহাথির বিন মোহাম্মদ দুঃখ প্রকাশ করে বলেন যে তারাবীহর নামাজকে কিছু লোক রাজনৈতিক সুবিধা নেওয়ার জন্য ব্যবহার করছে।

২ এপ্রিল ২০২২ সালে শত শত মুসলিম রমজানের প্রথম তারাবীহ নামাজ আদায় করতে টাইমস স্কয়ারে জড়ো হয়। ইফতারের জন্য ১,৫০০ এরও বেশি খাবার লোকদের নিকট হস্তান্তর করা হয়েছিল। এটি ছিল টাইমস স্কয়ারে সার্বজনীনভাবে অনুষ্ঠিত প্রথম তারাবীহ নামাজ পড়ার ঘটনা।
## আরও দেখুন
* মাসলাহাত
## টীকা

## তথ্যসূত্র
*John L. Esposito: *The Oxford Dictionary of Islam*. Oxford University Press US 2004, , p.&nbsp;276 ()

‎

## বহিঃসংযোগ

বিষয়শ্রেণী:রমজান
বিষয়শ্রেণী:ইসলাম
বিষয়শ্রেণী:রোজা
বিষয়শ্রেণী:নামাজ
বিষয়শ্রেণী:নামাজের পরিভাষা